Държавен вестник, бр. 23, 2022 г., стр. 178

СТР.  178	
Д Ъ Р Ж А В Е Н  В Е С Т Н И К 	
БРОЙ  23
6.4.5. сфери на евентуални бъдещи решения, 
зависещи от преценката на застрахователя, 
съответно на презастрахователя, които могат 
да повлияят на застрахователните и преза-
страхователните му задължения;
6.4.6. задължения, които могат да същест-
вуват извън чисто договорните отношения. 
7. Съпоставяне на най-добрата прогнозна 
оценка и практическите резултати 
7.1. В актюерския доклад следва да се 
включи преглед на процеса на съпоставка 
между най-добрата прогнозна оценка (НПОЗ) 
и действителните практически резултати, 
както и да се обърне внимание на всякакви 
забележки на отговорния актюер по отноше-
ние на ефективността на процеса. 
7.2. В актюерския доклад следва да се пред-
ставят резултатите от прегледа на отговорния 
актюер относно качеството на предходните 
НПОЗ и съответните изводи относно умест­
ността на използваните при изчисляването на 
техническите резерви данни, методи и допус-
кания. При огледа на качеството на предходни 
оценки следва да се обръща внимание на тези 
области, които при практическите резултати 
са се отклонили съществено от допусканията, 
и следва да се представи коментар по въпроса. 
Целесъобразно е при коментара да се прави 
разграничение между отклонения, преценени 
като резултат от колебания в практическите 
резултати, и отклонения, разглеждани като 
относими към пригодността на използваните 
данни, методи и допускания. Когато се прави 
такова разграничение, актюерският доклад 
следва да оповестява съществените преценки 
за неговото извършване. 
8. Анализ за чувствителността 
В актюерския доклад трябва да се докладват 
резултатите от извършен анализ на чувстви-
телността на техническите резерви спрямо 
всеки от основните рискове, асоциирани 
със задълженията, покрити от техническите 
резерви. 
Подраздел втори
Становище по отношение на подписвачес­
ката политика
1. В актюерския доклад трябва да се включи 
становище спрямо цялостната подписваческа 
политика на застрахователя, съответно преза-
страхователя, заедно с обосновка за начина, 
по който е формирано становището. 
2. В актюерския доклад се включва изясня-
ване на всички опасения, които отговорният 
актюер може да има спрямо уместността на 
цялостната подписваческа политика. 
3. Актюерският доклад следва да съдържа 
препоръки за справяне с недостатъците, уста-
новени от отговорния актюер спрямо цялост-
ната подписваческа политика, като се вземат 
под внимание принципите на същественост 
и пропорционалност.
4. Становището относно подписваческата 
политика следва да включва най-малко след-
ните сфери: 
4.1. Достатъчност на премиите 
Актюерският доклад трябва да съдържа 
заключение дали ценообразуването по за-
страхователните продукти съответства на 
подписваческата политика и дали се очаква 
премиите да бъдат достатъчни в контекста 
на действие на цялостната подписваческа 
политика. Оценката трябва да взема под 
внимание влиянието на всички рискове 
(включително подписваческите рискове), на 
които е изложен застрахователят, съответно 
презастрахователят, и ефекта на опциите и 
гаранциите, включени в застрахователните и 
презастрахователните договори, върху доста-
тъчността на премиите. 
4.2. Основни рискови фактори
4.2.1. В актюерския доклад следва да се 
опишат главните рискови фактори, влияещи 
върху доходността на дейността, която пред-
стои да бъде записана през следващата годи-
на, включително потенциалното въздействие 
върху бъдещата доходност на външни факто-
ри, като инфлация, правен риск, промени в 
обема на извършваната дейност и промени в 
пазарната среда. 
4.2.2. Когато е приложимо, следва да се 
опише възможното финансово въздействие на 
планирани съществени промени в условията 
по застрахователните (презастрахователните) 
договори.
4.2.3. Актюерският доклад следва да съ-
държа информация за степента на възможни 
отклонения от оценката на очакваната до-
ходност и съвместимостта на тази степен на 
възможни отклонения с рисковата стратегия 
на застрахователя (презастрахователя). 
4.3. Корекции на премиите 
За продукти, при които премиите могат да 
бъдат коригирани в зависимост от практичес­
ките резултати, в актюерския доклад трябва 
да се коментира ефектът на системите за 
корекция на премии, които притежателите на 
полици плащат, в зависимост от историята на 
заведените от тях претенции (системи „бонус-
малус“) или подобни системи, имплементи-
рани в специфични хомогенни рискови групи. 
4.4. Антиселекция 
Актюерският доклад следва да включва 
заключенията на отговорния актюер по отно-
шение на риска от антиселекция в портфейла 
от договори на застрахователя, съответно 
презастрахователя, ако тези рискове може 
да имат неблагоприятно въздействие върху 
техническите резерви или достатъчността 
на премиите. Актюерският доклад следва да 
представи препоръките на отговорния актюер 
за подобрение на подписваческата политика, 
които може да намалят рисковете.